Keskustelu luokasta:Suunnittelu ja innovaatio

message: Suunnittelu ja innovaatio nimitystä käytetään tästä luokasta siksi, että nämä sanat täydentävät toisiaan ja näitä termejä käytetään samasta asiasta riippuen käyttäjästä. Esimerkiksi TEKES rahoittaa innovaatiotoimintaa, mutta tätä rahoitusta käyttävät yritykset käyttävät nämä rahat suunnitteluun ja tutkimukseen. Suunnittelussa tehdään jatkuvasti pieniä innovaatioita ja jotkut näistä joskus yltävät patentteihin. Ehdotettu nimitys "suunnittelu" käsitetään monella taholla liian suppeasti vain valmistuskuvien tuottamiseksi, joten vasta ehdotus on säilyttää käytössä oleva nimitys.vilkapi 18. kesäkuuta 2008 kello 18.37 (UTC)
replies: text: Eikös tuo ole vähän ristiriitainen sanapari: po. Suunnittelu ja innovointi, tai Suunnitelma ja innovaatio? Henkilökohtaisesti en kannata koko innovaatio/vointi -termiä, en pidä sitä oikein yleiskieleen sopivana. Se on enemmänkin tuollaista kapulamaista tiedeyhteisö-/virkamieskieltä. Itse olen käyttänyt termiä ainoastaan tukihakemuksissa, ja aiheeseen liittyvistä asioista tulee sentään jaakattua harva se päivä. --Riisipuuro 19. kesäkuuta 2008 kello 14.17 (UTC)--
replies: text: :Kannatan luokan nimen vaihtamista suunnitteluksi, koska innovaatio on varsin epämääräinen käsite. Luokka:Innovaatio voisi sitten olla epämääräinen sateenkaariyläluokka. Vaihtoehtoisesti voisi luoda tekninen suunnittelu luokan tälle "piirtämiselle". -- Usp 28. kesäkuuta 2008 kello 19.51 (UTC)
replies: text: ::Tälle luokalle on näköjään löydetty kielilinkeistä vastineita. Englanninkielisen wikin vastine näyttää olevan Innovation ja sisältö yllättävän paljon sama kuin tällä luokalla. Alaluokka siellä näkyy olevan research and development. Olen yhä sitä mieltä, että nimi "suunnittelu" ei ole tälle luokalle oikea, vaan nykyinen on parempi. "Tuotekehitys" voisi parempi nimivaihtoehto kuin suunnittelu, jos nimeä väkisin halutaan muuttaa. Nykyinen nimi kattaa juuri sen sisällön kun luokalla on eli teknisen piirtämisen, immateriaaliset oikeudet, innovointimenetelmät ja keksinnöt. vilkapi 28. elokuuta 2008 kello 17.57 (EEST)

text: Innovaatio on kyllä vähän huonohko sana tähän, mutta nykyinen nimi kattaa nykyisen sisällön ihan hyvin kuten Vilkapi jo sanoikin. --Velma 29. toukokuuta 2010 kello 14.07 (EEST)

text: Ehdottaisin, että luokka nimettäisiin uudelleen 'Tuotesuunnitteluksi ja innovaatioksi'. 'Suunnittelu' on liian yleinen termi, se tarkoittaa esimerkiksi tulevaisuuden suunnittelua tai talouden suunnittelua. Sen sijaan tuotesuunnittelu (engl. design) on lähellä innovaatiotoimintaa ja sopii myös jo luokan nykyisiin artikkeleihin. Scioperati
replies: text: :Nimitys 'Tuotesuunnittelu ja innovaatio' on ihan mahdollinen, se tarkentaisi sisältöä, mutta onko tämä tarpeellista? Talouden suunnittelua ja tulevaisuuden suunnittelu ovat aika hypoteettistä toimintaa, verosuunnittelu olisi jo konkreettisempaa. Suomenkielen 'suunnittelu' on aika laaja termi, jolle on englannissa useampia vastineita, kuten engineering (oletuksena sisältää laskelmia, mitoitus), design (muotoon vaikuttava suunnittelu) ja planning (kaavoitus, aikataulutus). Tuotesuunnittelussa on mukana kaikkia noita elementtejä. Minä en näe, ehkäpä teknisen näkökulmani johdosta, että nykyisessä suunnittelu-termissä olisi sekaantumisen vaaraan. Innovaatio-termi on kotiutunut tekniikkaan, kun luovatoiminta ja luovuus tuntuu olevan taiteiden monopoli. Keksintö on taas kapeasti käsitetty termi, julkisuuteen kun tuntuu pääsevän lähinnä sellaisia ite-taide-keksintöjä. Pikku hiljaa fi-wikin tekniikkaosion artikkeleiden määrä on kasvanut ja luokittelua voisi tarkentaa. vilkapi 17. joulukuuta 2011 kello 14.04 (EET)
thread_title: Luokan nimestä